Lipuväljakute rajamisega märgitakse ära Eesti lipu ja lipuõnnistajate sünnipäevasid ning Eesti erinevate piirkondade vahetut seotust Eesti lipuga. Lipuväljakud paiknevad vallakeskustes ja on hästi nähtavad. Väljakul on üks vähemalt 12 meetri pikkune lipumast, kuhu heisatakse alaliselt Eesti lipp. Lipuväljak on kujundatud harmooniliseks tervikuks vallakeskusega. Lipumasti juures paikneb ka infotulp lipuväljaku püstitamise selgitusega. Lipuväljak on pimedal ajal valgustatud ning väljaku maa-ala on  omavalitsuse omand.